आजाद हिंद सरकार का दिवस धूमधाम से मनाया जाना चाहिए लेकिन ऐसे समारोह किसी दूसरी पार्टी को नीचा दिखाएं तो यह बात अपने आप में छोटी नजर आती है। यूं भी प्रधानमंत्री मोदी इस बात को न भूलें कि उनकी सरकार के चार साल बाद भी शहीद भगत सिंह को सरकारी तौर पर शहीद का दर्जा नहीं मिल सका। दरअसल प्रधानमंत्री इससे पूर्व सरदार पटेल व डॉ. अम्बेदकर के बारे में भी ऐसा ही प्रचार करते आ रहे हैं कि कांग्रेस के 60 साल के कार्यकाल में इन महान नेताओं का सम्मान नहीं हुआ।